કાર્તિકી પૂનમનો સૌથી મોટો મેળો એટલે અરવલ્લી જિલ્લાનો શામળાજીનો મેળો વર્ષનો સૌથી મોટો મેળો કાર્તિકી પૂનમનો મેળવો શામળાજીમાં ભરાય છે સામાન્ય રીતે અગિયારસથી પૂનમ સુધી ચાલનારા કાર્તિકી પૂનમના મેળામાં મોટી સંખ્યામાં ભક્તોનો ઘોડાપુર ઉમટે છે ખાસ કરીને આદિવાસી સમાજના લોકો અહીં શામળિયાના દર્શન કરી ધન્યતા અનુભવે છે વહેલી સવારથી જ મંદિરમાં ભક્તોની કતારો જોવા મળી હતી દૂર દૂરથી ભક્તો ભગવાન શામળિયાના દર્શન કરીને ધન્યતાનો અનુભવ કરી રહ્યા હતા મંદિરમાં દર્શન કરી ભક્તો શામળાજીમાં આવેલા નાગધરા કુંડમાં સ્નાન કરવા પહોંચે છે કહેવાય છે કે નાગધરા કુંડમાં સ્નાન કરવાથી દુખ –દર્દ દૂર થાય છે જેથી મોટી સંખ્યામાં આદિવાસી સમાજના લોકો નાગધરા કુંડમાં સ્નાન કરી ધન્યતા અનુભવે છેમેળાને લઇને જિલ્લા વહીવટી તંત્ર સહિત પોલિસ તંત્ર દ્વારા સુરક્ષાનો પુરતો બંદોબસ્ત ખડકી દેવાયો છે મંદિર પરિસરને સીસીટીવી સુરક્ષાથી સજ્જ કરવામાં આવ્યું છે મહિલા પોલિસ સહિત હોમગાર્ડ્સના જવાનો મંદિર તેમજ દર્શનાર્થી ની સુરક્ષા માટે સજ્જ કરી દેવાયા છે